Γέζι Ζακούλσκι

Ο Ανθυπολοχαγός Γέζι Ζακούλσκι (πολωνικά: Jerzy Zakulski, 28 Ιουνίου 1911 - 31 Ιουλίου 1947) ήταν δικηγόρος στην μεσοπολεμική Πολωνία και μέλος των Εθνικών Ενόπλων Δυνάμεων (Narodowe Siły Zbrojne, NSZ) στον Β΄ Παγκόσμιο Πόλεμο, στην υπό γερμανική κατοχή Πολωνία. Καταδικάστηκε σε θάνατο και εκτελέστηκε από σταλινικούς αξιωματούχους στην ελεγχόμενη από τη Σοβιετική Ένωση μεταπολεμική Πολωνία, με χαλκευμένες κατηγορίες ότι ήταν κατάσκοπος του εχθρού.

 Βιογραφία 

 Εκτέλεση 
αριστερά|μικρογραφία|Μνημείο στο Κοιμητήριο Ποβόνσκι με την αναμνηστική πλάκα στον Γέζι Ζακούλσκι, στον μαζικό τάφο των Καταραμένων Στρατιωτών που εκτελέστηκαν στη σταλινική Πολωνία το 1945-1956.
Μετά την κατάληψη της Κρακοβίας από τον Κόκκινο Στρατό, ο Ζακούλσκι συνέχισε την μυστική δουλειά του με την αντικομμουνιστική Delegatura Sił Zbrojnych na Kraj («Αντιπροσωπεία των Ενόπλων Δυνάμεων για την Πολωνία»), συλλέγοντας δεδομένα σχετικά με το σοβιετικό κύμα εγκληματικότητας και λεηλασίας στην πόλη. Προδόθηκε και συνελήφθη από τις δυνάμεις ασφαλείας ένα χρόνο αργότερα, μαζί με αρκετούς ακόμη. Η δίκη του ξεκίνησε στις 29 Μαΐου 1947 στη Βαρσοβία και ολοκληρώθηκε μετά από δύο εβδομάδες, στις 16 Ιουνίου 1947.

Μια Εβραία επιζώσα του Ολοκαυτώματος από την Κρακοβία, η Μάρια Μπουεσίνσκα (το γένος Μπέρνσταϊν), προσπάθησε να σώσει τη ζωή του Ζακούλσκι σε ένδειξη ευγνωμοσύνης για τη διάσωση της ίδιας και της κόρης της κατά τη διάρκεια του Ολοκαυτώματος στην Πολωνία. Ωστόσο, δεν τα κατάφερε. Η πιστοποιημένη επιστολή που έστειλε στο Περιφερειακό Στρατοδικείο της Βαρσοβίας απορρίφθηκε, μαζί με την έκκλησή της για προεδρικό έλεος.

Ο Ζακούλσκι καταδικάστηκε σε θάνατο και εκτελέστηκε στη φυλακή στις 31 Ιουλίου 1947. Ο 3ος τόμος της δικαστικής του υπόθεσης σχετικά με τη βίαιη ανάκριση από το Τμήμα του Υπουργείου Δημόσιας Ασφάλειας, με επικεφαλής τον Συνταγματάρχη Γιούζεφ Ρουζάνσκι, καταστράφηκε.

 Παραπομπές 

Κατηγορία:Πολωνοί δικηγόροι
Κατηγορία:Απόφοιτοι του Γιαγκελόνιου Πανεπιστημίου
Κατηγορία:Πολωνικό στρατιωτικό προσωπικό του Β' Παγκοσμίου Πολέμου
Κατηγορία:Πολωνοί που έσωσαν Εβραίους κατά τη διάρκεια του Ολοκαυτώματος
Κατηγορία:Καταραμένοι στρατιώτες